Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Айыл чарба кооперативдерин, үрөнчүлүк жана асыл тукум чарбаларын өнүктүрүү жөнүндө**

Айыл чарбасын, тамак-аш жана кайра иштетүү өнөр жайын андан ары өнүктүрүү үчүн айыл чарба продуктыларынын, чийки заттын, азык-түлүктүн рыногу, агроөнөр жай комплексинин экспорттук потенциалын жогорулатуу, өлкөнүн азык-түлүк коопсуздугунун негизи катары агрардык сектордун тармактарын стимулдоо, Кыргыз Республикасынын Президентинин 2021-жылдын 8-февралындагы № 25 Указынын 1-пункттун үчүнчү абзацына ылайык, Кыргыз Республикасынын Жер кодексинин 4-беренесинин негизинде, “Кыргыз Республикасынын Өкмөтү жөнүндө” Кыргыз Республикасынын Конституциялык Мыйзамынын 10 жана 17-беренелерин жетекчиликке алуу менен, Кыргыз Республикасынын Министрлер Кабинети токтом кылат:

1. Кыргыз Республикасынын жергиликтүү мамлекеттик администрациялары:

- айыл чарба кооперативдеринин, үрөнчүлүк жана асыл тукум чарбаларынын продукцияны өндүрүү жана сатуу үчүн айыл чарба жерлеринин Мамлекеттик фондусун пайдаланууга рентабелдүү болгон жердин 75% бөлүгүн тактоо жана аныктоо үчүн тийиштүү жумушчу комиссиясын түзүү, бир массивде;

- айыл чарба жерлеринин мамлекеттик фондусун пайдаланууга рентабелдүү жерлердин 75% аныктоонун жыйынтыгы боюнча, белгиленген тартипте, Кыргыз Республикасынын Айыл, суу чарба жана региондук өнүгүү министрлигинин балансына өткөрүп берүү;

- азык -түлүк коопсуздугун камсыз кылуу, айыл чарба жерлеринин мамлекеттик фондунун жерлерин эффективдүү пайдалануу.

2. Кыргыз Республикасынын Айыл, суу чарба жана региондук өнүктүрүү министрлиги:

- ушул токтомдун 1-пунктунда көрсөтүлгөн жерлерди белгиленген тартипте баланска кабыл алууга;

- ушул токтомдун 1-пунктунда көрсөтүлгөн жерди максаттуу пайдалануу.

3. Жергиликтүү өз алдынча башкаруу органдарына сунуштоо:

- ушул токтомдун 1 жана 2-пункттарында көрсөтүлгөн иш-чаралар аяктагандан кийин, Мамлекеттик айыл чарба жерлери фондунун жерлерин белгиленген тартипте ижарага берүү;

- бул токтомдун 1-пунктта көрсөтүлгөн, жумушчу комиссиянын ишинин жыйынтыгы боюнча, айыл чарба жерлеринин мамлекеттик фондусунун жерлери боюнча перспективдүү пландарын кайра карап чыгуу.

4. “Айыл чарба жерлеринин мамлекеттик фондунун жерлерин ижарага берүүнүн шарттары жана тартиби жөнүндө типтүү жобо жөнүндө” Кыргыз Республикасынын Өкмөтүнүн 2007-жылдын 22-июнундагы № 243 токтомуна төмөнкү өзгөртүүлөрдү киргизүү:

жогоруда аталган токтом менен бекитилген Айыл чарба жерлеринин мамлекеттик фондунун жерлерин ижарага берүүнүн шарттары жана тартиби жөнүндө типтүү жободо:

- 2-пункттун биринчи абзацы төмөнкүдөй редакцияда баяндалсын:

“2. Айыл чарба тармагындагы ыйгарым укуктуу мамлекеттик орган айыл чарба жерлеринин мамлекеттик фондунун жерлерин айыл чарба кооперативдери, үрөнчүлүк жана асыл тукум чарбалары продукция өндүрүү жана сатуу максатында берүүнү башкарууну жана көзөмөлдөөнү жүзөгө ашырат.

Жергиликтүү өз алдынча башкаруу органдары Айыл чарба багытындагы жерлердин мамлекеттик фондунун жерлерин ушул Типтүү жобого ылайык башкарышат.”;

- 13-пунктта “кеңеш тарабынан” деген сөздөрдөн кийин “Келечек пландын негизинде” деген сөздөр менен толукталсын;

- 16 -пунктта “Айыл чарба жана мелиорация министрлиги” деген сөздөр “Айыл, суу чарба жана аймактарды өнүктүрүү министрлиги” деген сөздөргө алмаштырылсын;

- 22 –пункт төмөнкү редакцияда берилсин:

“22. Айыл чарба багытындагы ыйгарым укуктуу мамлекеттик орган тарабынан бекитилген Планга ылайык, айыл чарба продукцияны өндүрүү жана сатуу үчүн Айыл чарба жерлеринин мамлекеттик фондунун жерлерин берүүнү кошпогондо, жер комиссиясынын курамы жана иш регламенти жергиликтүү кеңеш тарабынан бекитилет.”.

- 5-глава төмөнкү редакцияда берилсин:

**“V.** **Айыл чарба жерлеринин мамлекеттик фондунун жерлерин натыйжалуу пайдаланууну контролдоочу мамлекеттик орган**

88. Кыргыз Республикасынын Айыл, суу чарба жана аймактарды өнүктүрүү министрлиги Айыл чарба жерлеринин мамлекеттик фондунун жерлерин эффективдүү пайдаланууну башкаруу жана контролдоо боюнча мамлекеттик орган болуп саналат жана Айыл чарба жерлеринин мамлекеттик фондунун жерлерин кооперативдерге, үрөнчүлүк жана асыл тукум чарбаларына, продукцияны өндүрүү жана сатуу максатында ошондой эле бул жерлерди башкарууда, тактап айтканда, Келечек планды түзүүдө, тендерлерди өткөрүүдө жана бул жерлерди башкаруу боюнча башка иш-чараларда усулдук жардам көрсөтөт.

Кыргыз Республикасынын Айыл, суу чарба жана аймактарды өнүктүрүү министрлиги райондук агрардык өнүктүрүү башкармалыгы (РАӨБ) аркылуу Айыл чарба жерлеринин мамлекеттик фондунун жерлерин көзөмөлдөөнү, мониторинг жүргүзүүнү жана берүүнү жүзөгө ашырат.

89. РАӨБ төмөнкүлөргө укуктуу:

- Айыл чарба жерлеринин мамлекеттик фондунун жерлерин пайдаланууда ижара акыларынан төлөмдөрдүн түшүшү боюнча жергиликтүү кеңештердин аткаруу органдарынан отчетторду талап кылууга;

- Жер комиссиясынын төрагасына Айыл чарба жерлеринин мамлекеттик фондунун жерлерин берүү тартибиндеги мыйзам бузууларды жиберүү менен өзгөчө пикирин билдирүүгө;

- айыл чарба тармагындагы ыйгарым укуктуу мамлекеттик агенттик бекиткен Планга ылайык, Айыл чарба жерлеринин мамлекеттик фондунун жерлерин айыл чарба кооперативдерине, үрөнчүлүк жана асыл тукум чарбаларына айыл чарба продукциясын өндүрүү жана сатуу үчүн берүүгө;

- Келечек планды иштеп чыгууга жана башка Кыргыз Республикасынын мыйзамдарына каршы келбеген аракеттерге катышууга.

90. РАӨБнын милдети:

- квартал сайын, айдын 10-күнүнөн кечиктирбестен, Айыл чарба жерлеринин мамлекеттик фондунун жерлерин башкаруу боюнча отчетторун Кыргыз Республикасынын Айыл, суу чарба жана аймактарды өнүктүрүү министрлигине тапшырууга;

- Кыргыз Республикасынын мыйзамдарына жана ушул Жобого ылайык, Айыл чарба жерлеринин мамлекеттик фондунун жерлерин кыскартууга жол бербөө боюнча чараларды көрүүгө.

91. Жергиликтүү кеңештердин аткаруу органдары РАӨБгына квартал сайын милдеттүү түрдө Айыл чарба жерлеринин мамлекеттик фондунун жерлерин башкаруу боюнча отчетун беришет. Отчеттун түрү Кыргыз Республикасынын Айыл, суу чарба жана аймактарды өнүктүрү министрлиги тарабынан иштелип чыгат жана бекитилет.

92. Эгерде жергиликтүү кеңештердин аткаруучу органдары Айыл чарба жерлеринин мамлекеттик фондунун жерлерин башкаруу боюнча отчетторду бербеген учурда, РАӨБ тарабынан отчеттуулуктун бузулушу боюнча тиешелүү Протокол түзүлөт.

Отчеттуулуктун бузулушу жөнүндө протоколду түзүүнүн формасы жана тартиби Кыргыз Республикасынын Айыл, суу чарба жана аймактарды өнүктүрүү министрлиги тарабынан иштелип чыгат жана бекитилет.

93. РАӨБ кыймылсыз мүлккө укуктарды каттоо чөйрөсүндөгү ыйгарым укуктуу мамлекеттик органдын жергиликтүү органдары жана жергиликтүү өз алдынча башкаруу органдары менен бирге комиссиялык түрдө:

- Айыл чарба жерлеринин мамлекеттик фондунун бош калган жерлеринин өлчөмдөрүн ар бир контур боюнча өзүнчө айыл өкмөттөрү, поселкалык башкаруулар, район боюнча такташат жана жер участкаларынын өлчөмдөрүн жана жер участкасы канча убакыт пайдаланылбагандыгын көрсөтүү, тастыктоочу документтерди (актыларды) түзүү менен алардын бош калган себебин аныкташат;

- алынган маалыматтардын негизинде Айыл чарба жерлеринин мамлекеттик фондунун жерлерин айыл чарба айлануусуна тартуу, сугат тармактарын, скважиналарды, насостук станцияларды калыбына келтирүү жана жогорку натыйжалуулукта пайдалануу, жерлерди пайдаланууга тоскоол болуп жаткан себептерди жоюу боюнча комплекстүү иш-чаралардын планын иштеп чыгат, мында жергиликтүү ресурстарды пайдаланууну жана өзүнчө республикалык бюджетти эске алуу менен конкреттүү иш-чараны жүргүзүү үчүн зарыл болгон каражаттардын өлчөмүн аныкташат.

94. Жеке жана юридикалык жактардын тооруктарды өткөрүү, түз сүйлөшүүлөр аркылуу берүү боюнча даттануулары РАӨБ тарабынан каралат, алар айылдык, поселоктук кеңештен даттанууну кароо жана өз компетенциясынын чегинде же Кыргыз Республикасынын мыйзамдарында белгиленген соттук тартипте чечим кабыл алуу үчүн зарыл болгон бардык документтердин көчүрмөлөрүн талап кылууга укуктуу.”.

5. Бул токтомдун аткарылышын контролдоо Кыргыз Республикасынын Министрлер Кабинетинин Төрагасынын Биринчи орун басарына жүктөлсүн.

6. Бул токтом расмий жарыяланган күндөн тартып он беш күн өткөндөн кийин күчүнө кирет.

**Кыргыз Республикасынын**

**Министрлер Кабинетинин Төрагасы У.А. Марипов**